Oktubre

Ang **Oktubre** ay ang ikasampung buwan sa kalendaryong Gregoryano. Naglalaman ito ng tatlumpu't isang araw. Orihinal itong ikawalong buwan sa lumang kalendaryo ni Romulo noong mga bandang 750 BK, subalit nanatili ang pangalan nitong "Oktubre" (mula sa Latin at Griyegong *ôctō* na ibig sabihin ay "walo") kahit na naidagdag na ang Enero at Pebrero sa kalendaryong orihinal na ginawa ng mga Romano. Sa Sinaunang Roma, isa sa tatlong *lapis manalis* ang ginaganap tuwing Oktubre 5; ang Meditrinalia ay tuwing Oktubre 11; Augustalia tuwing Oktubre 12; *October Horse* o Kabayo ng Oktubre tuwing Oktubre 15; at Armilustrio tuwing Oktubre 19. Ang mga petsang ito ay hindi tumutugma sa modernong kalendaryong Gregoryano. Sa mga Anglo-Sahon, tinatawag nila ang buwang ito na Winterfylleth (Ƿinterfylleþ), dahil sa kabilugan ng buwan sa panahong ito ay sinasabing nagsisimula ang taglamig.

Karaniwang inuugnay ang Oktubre sa panahon ng taglagas sa ilang bahagi ng Hilagang Emispero, at tagsibol sa ilang bahagi ng Timog Emispero, kung saan ito ang katumbas ng Abril sa Hilagang Emispero, at kabaligtaran naman.

## Mga simbolo 
Ang mga batong kapanganakan para sa Oktubre ay ang *turmalina* at *opalo*. Ang bulaklak kapanganakan nito ay ang *kalendula*. Ang mga tandang sodyak ng buwan ay *Libra* (hanggang Oktubre 22) at *Scorpio* (mula Oktubre 23 pataas). Ang opalo ay karaniwang iniuugnay sa mga pulseras o palamuti, habang ang turmalina ay makikita sa ginupit na anyo sa mga alahas.

## Mga pagdiriwang 
*Ang talaang ito ay hindi nangangahulugang may katayuang opisyal o pagdiriwang pangkalahatan.*

### Buong buwan 
* Buwan ng Kasaysayang Itim sa Reyno Unido
* Sa tradisyon ng Simbahang Katolika, ang Oktubre ay itinuturing na Buwan ng Banal na Rosaryo.
* Buwan ng Kamalayan sa Kanser sa Suso
* Buwan ng Kamalayan sa Kalusugang Literasi
* Pandaigdigang Buwan ng Paglalakad Papunta sa Paaralan
* Buwan ng Kamalayan sa Pangmedisinang Ultrasound
* Buwan ng Kamalayan sa Sindromeng Rett
* Pandaigdigang Buwan ng Kamalayan sa Pagkabulag
* Pandaigdigang Buwan ng Menopos
* Buwan ng Kamalayan sa Begetariyanismo

#### Estados Unidos 
Sa huling dalawa hanggang tatlong linggo ng Oktubre (at minsan pati ang unang linggo ng Nobyembre), karaniwang ito lamang ang panahong nagkakasabay-sabay ang apat na pangunahing propesyonal na liga ng isports sa Estados Unidos at Canada sa kanilang mga laro: nagsisimula ang *preseason* ng National Basketball Association (NBA) at kasunod nito ang regular na *season* pagkaraan ng halos dalawang linggo; nasa unang buwan ng regular na *season* ang National Hockey League (NHL); nasa kalagitnaan ng regular na *season* ang National Football League (NFL); at ang Major League Baseball (MLB) ay nasa yugto ng *postseason*, kabilang ang League Championship Series at World Series. Ang mga araw na sabay-sabay may laro ang apat na liga ay tinatawag na *sports equinox*.

* Buwan ng Arkibong Amerikano
* Buwan ng Pag-aampon ng Aso mula sa Silungan
* Buwan ng Sining at Humanidades
* Buwan ng Pag-iwas sa Pang-aapi
* Buwan ng Kamalayan sa *Cyber Security*
* Buwan ng Kamalayan sa Karahasang Pantahanan
* Buwan ng Kasaysayan ng Pilipinong-Amerikano
* Buwan ng Pamanang Italyanong-Amerikano
* Buwan ng Pamanang Polakong-Amerikano
* Pambansang Buwan ng Trabaho at Pamilya

### Nailipipat 
* Mga pagdiriwang Oktoberfest (iba't ibang petsa sa buong mundo depende sa lugar)

#### Unang Biyernes 
* Araw ng mga BAta (Singapore)
* Pandaigdigang Araw ng Ngiti

#### Ikalawang Sabado 
* Pambansang Araw ng Pagtatanim ng Puno (Mongolia)

#### Huling Biyernes 
* Araw ng Neveda (Nevada, Estados Unidos) (bagaman aktuwal na sumali ang estado noong Oktubre 31, 1864)
* Araw ng Guro (Australya) (kung Oktubre 31 ang huling Biyernes, ililipat ang pista sa Nobyembre 7)

### Nakapirmi 
* Oktubre 1
** Pandaigdigang Araw ng Kape
** Pandaigdigang Araw ng mga Nakakatanda
** Pandaigdigang Araw ng Musika
** Pambansang Araw ng Republikang Bayan ng Tsina (Republikang Bayan ng Tsina)
*Oktubre 4
** Kapistahan ni San Francisco ng Asis
** Araw ng Kapayapaan at Pagkakasundo (Mozambique)
** Araw ng Kalayaan (Lesotho)
** Pandaigdigang Araw ng Hayop
*Oktubre 7
**Kapistahan ng Mahal na Ina ng Banal na Santo Rosaryo
*Oktubre 15
**Pandaigdigang Araw ng Paghuhugas ng Kamay
*Oktubre 16
** Pandaigdigang Araw ng Pagkain
** Araw ni Papa Juan Pablo II (Polonya)
*Oktubre 19
** Araw ni Madre Teresa (Albanya)
*Oktubre 20
**Pandaigdigang Araw ng Estadistika
*Oktubre 24
**Araw ng Mga Bansang Nagkakaisa (Pandaigdigang pagdiriwang)
*Oktubre 31
**Bisperas ng Tagniyebe, an bisperas ng unang araw ng tagniyebe sa Hilagang Emisperyo
***Gabi ng Pangangaluluwa (mga bansang nagsasalita ng Ingles, gayon din sa ibang lokasyon) 

## Mga sanggunian
Kategorya:Buwan (panahon)